./data/phi1212/phi003/phi1212.phi003.perseus-lat2.xml
Apuleius
namque eum etiam uicitsaepenumero—pudet dicere  repperias tamen apud ipsummultos sales, argumenta lepide inflexa, adgnitus lucideexplicatos, personas rebus competentes, sententias uitaecongruentes, ioca non infra soccum, seria non usque adcoturnum  rarae apud illum corruptelae, etuti errores,concessi amores  nec eo minus et leno periurus et amatorferuidus et seruulus callidus et amica illudens et uxor inhibens et mater indulgens et patruus obiurgator et sodalisopitulator et miles proeliator, sed et parasiti edaces etparentes tenaces et meretrices procaces  hisce laudibusdiu in arte comoedica nobilis forte recitabat partem fabulae,quam recens fecerat, cumque iam in tertio actu, quod genusin comoedia fieri amat, iucundiores adfectus moueret, imberrepentino coortus, ita ut mihi ad uos uenit usus nuperrime, differri auditorii coetum et auditionis coeptum coegit: relicum tamen, uariis postulantibus, sine intermissione deincipiti die perlecturum  postridie igitur maximo studioingens hominum frequentia conuenere; sese quisque exaduersum quam proxime collocat; serus adueniens amicis adnuit,locum sessui impertiant: extimus quisque excuneati queruntur; farto toto theatro ingens stipatio, occipiunt inter sequeri; qui non adfuerant percontari ante dicta, qui adfuerant recordari audita, cunctisque iam prioribus gnarissequentia expectare  interim dies ire, neque Philemon adcondictum uenire; quidam tarditatem poetae murmurari,plures defendere  sed ubi diutius aequo sedetur nec Philemon uspiam comparet, missi ex promptioribus qui acciperent, atque eum in suo sibi lectulo mortuum offendunt commodum ille anima edita obriguerat, iacebatque incumbenstoro, similis cogitanti: adhuc manus uolumini implexa, adhuc os recto libro impressus, sed enim iam animae uacuus,libri oblitus et auditorii securus  stetere paulisper quiintroierant, perculsi tam inopinatae rei, tam formonsae mortis miraculo  dein regressi ad populum renuntiauere Philemonem poetam, qui expectaretur qui in theatro fictum argumentum finiret, iam domi ueram fabulam consummasse;enimuero iam dixisse rebus humanis ualere et plaudere, suisuero familiaribus dolere et plangere; hesternum illis imbrem lacrimas auspicasse; comoediam eius prius ad funebrem facem quam ad nubtialem uenisse; proin, quoniampoeta optimus personam uitae deposuerit, recta de auditorio eius exequias eundum, legenda eius esse nunc ossa,mox carmina